Kyk hier: Ramaphosa spreek SA Maandagaand toePres. Cyril Ramaphosa (Foto: Jairus Mmutle/GCIS) Pres. Cyril Ramaphosa sal die nasie Maandagaand weer toespreek. Die presidensie het bevestig dat Ramaphosa die land om 20:00 op die hoogte sal bring van die jongste verwikkelinge rakende die stryd teen die Covid-19-pandemie. Suid-Afrika is tans op ’n aangepaste afsonderingsvlak 3 terwyl 4 525 nuwe Covid-19-gevalle in die laaste 24-uursiklus aangemeld is. Daar was die afgelope ruk toenemende druk op Ramaphosa om die regulasies te verslap. Sommige van die grootste kwessies is die voortgesette verbod op die verkoop van alkohol en die heropening van strande. Die presidensiële koördineringsraad het die afgelope naweek vergader en die kabinet vergader na verwagting Woensdag. Maroela Media het vroeër berig Ramaphosa sal die land se eerste besending van die Covid-19-entstof na verwagting vanmiddag op die OR Tambo-lughawe in ontvangs neem. Die video sal na verwagting om 20:00 begin speel sodra die president se toespraak begin: